Id-Deċiżjoni tal-Kummisssjoni
tat-3 ta' Frar 1994
ibbażata fuq l-Artikolu 16 tad-Direttiva tal-Kunsill 91/628/KEE li tintroduċi regoli speċjali fir-rigward il-kundizzjoni ta' l-annimali matul it-trasport f'ċerti partijiet tal-Greċja
(94/96/KE)
IL-KUMMISSJONI TA KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat id-Direttiva tal-Kunsill 91/628/KEE tad-19 ta' Novembru 1991 dwar il-protezzjoni ta' annimali matul it-trasport u li temenda d-Direttivi 90/425/KEE u 91/496/KEE [1], kif emendata bid-Deċiżjoni 92/438/KEE [2], u b'mod partikolari l-Artikolu 16 tagħha,
Billi d-Direttiva 91/628/KEE tistipula ħtiġiet applikabbli għat-trasport kollu ta' annimali ġewwa, lejn u mill-Istati Membri;
Billi f'diversi partijiet tal-Greċja xkiel naturali li japplika għal dawn il-partijiet, b'od partikolari minħabba r-remotezza tagħhom mill-art prinċipali Griega;
Billi l-miżuri provduti f'din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DECIŻJONI:
Artikolu 1
Ir-regoli preskritti fl-Artikolu 5(1)(b), fl-Artikolu 5(2)(b), (c) u (f), u fil-punti 3, 4, 18, 19, 20, 21, 22, 23, 25 u 26 ta' l-Anness li jinsab mad- Direttiva 91/628/KEE m'għandhomx japplikaw għat-trasport ta' annimali msemmi fl-Artikolu 1(1)(a) tagħha ġewwa ż-żoni kif stabbiliti fl-Anness hawn mehmus u t-trasport bejn dawk iż-żoni u l-art prinċipali tal-Greċja, sakemm id-dispożizzjonijiet ta' l-Artikolu 2 huma mħarsa.
Artikolu 2
Ir-regoli li ġejjin għandhom japplikaw għaż-żoni msemmija fl-Artikolu 1.
1. Kull trasport ta' annimali għandu jiġi notifikat lill-awtorità kompetenti veterinarja. Il-persuna responsabbli għall-operazzjoni tat-trasport għandha tipprovdi lil din imsemmija l-aħħar bid-dettalji sħaħ li jikkonċernaw:
(a) il-mezzi tat-trasport;
(b) it-tip u n-numru ta' annimal trasportati;
(ċ) l-oriġini tagħhom u l-proprjetarju;
(d) il-post tat-tluq u l-post tad-destinazzjoni;
(e) id-data u l-ħin tat-tluq; u
(f) ir-rotta, irrispettivament mit-tul tal-vjaġġ.
2. L-awtorità kompetenti għandha tieħu l-passi xierqa fir-rigward tat-tgħabija u l-ħatt ta' l-annimali fuq/mill- mezz tat' trasport użat u għandha tivverifika li:
(a) id-dokumenti li jakkumpanjaw jissodisfaw il-ħtiġiet tal-Komunità u dwak nazzjonali preskritti;
(b) il-faċilitajiet fil-post huma tali li l-annimali jistgħu jiġu trasportati b'mod fiż-żgur; u
(ċ) l-annimali huma fi stat xieraq ta' saħħa qabel it-trasport.
3. It-tagħbija u l-ħatt ta' l-annimali għandu jitwettaq bl-użu ta' tagħmir adattat u b'mod li ma jkunx ta' preġudizzju għas-saħħa tagħhom.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fit-3 ta' Frar 1994.